Document ID: 31981R1294

*****
ΚΑΝΟΝΙΣΜΟΣ (ΕΟΚ) αριθ. 1294/81 ΤΗΣ ΕΠΙΤΡΟΠΗΣ
της 14ης Μαΐου 1981
περί τροποποιήσεως του κανονισμού (ΕΟΚ) αριθ. 3510/80 όσον αφορά τα ποσά τα οποία εκφράζονται σε ευρωπαϊκές λογιστικές μονάδες
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη περί ιδρύσεως της Ευρωπαϊκής Οικονομικής Κοινότητος,
τον κανονισμό (ΕΟΚ) αριθ. 3322/80 του Συμβουλίου της 16ης Δεκεμβρίου 1980 περί του καθορισμού πολυετούς σχήματος γενικευμένων δασμολογικών προτιμήσεων και της εφαρμογής του κατά το έτος 1981 για ορισμένα βιομηχανικά προϊόντα καταγωγής αναπτυσσομένων χωρών (1) και ιδίως το άρθρο 1,
τον κανονισμό (ΕΟΚ) αριθ. 3320/80 του Συμβουλίου της 16ης Δεκεμβρίου 1980 περί του ανοίγματος, της κατανομής και του τρόπου διαχειρίσεως κοινοτικών δασμολογικών ποσοστώσεων για τα κλωστοϋφαντουργικά προϊόντα καταγωγής αναπτυσσομένων χωρών και εδαφών (2), και ιδίως το άρθρο 1,
τον κανονισμό (ΕΟΚ) αριθ. 3321/80 του Συμβουλίου της 16ης Δεκεμβρίου 1980 περί της εφαρμογής γενικευμένων δασμολογικών προτιμήσεων κατά το έτος 1981 ως προς ορισμένα γεωργικά προϊόντα καταγωγής αναπτυσσομένων χωρών (3), και ιδίως το άρθρο 1,
την απόφαση 80/1185/ΕΚΑΧ των αντιπροσώπων των Κρατών μελών της Ευρωπαϊκής Κοινότητος Άνθρακος και Χάλυβος, οι οποίοι συγκεντρώθηκαν στα πλαίσια του Συμβουλίου της 16ης Δεκεμβρίου 1980 περί της εφαρμογής γενικευμένων δασμολογικών προτιμήσεων κατά το έτος 1981, ως προς ορισμένα προϊόντα σιδήρου και χάλυβα καταγωγής αναπτυσσομένων χωρών (4), και ιδίως το άρθρο 1,
Εκτιμώντας:
ότι, δυνάμει του κανονισμού (ΕΟΚ, Ευρατόμ) αριθ. 3308/80 του Συμβουλίου (5) η Επιτροπή αντικατέστησε τη λογιστική μονάδα με την ECU από την 1η Ιανουαρίου 1981·
ότι πρέπει να τροποποιηθούν τα ποσά τα οποία είχαν καθορισθεί για το 1979 και τα οποία έχουν εκφρασθεί σε ευρωπαϊκές λογιστικές μονάδες, ώστε να ληφθεί υπόψη η νομισματική εξέλιξη· τα ποσά αυτά περιλαμβάνονται στα άρθρα 6 και 9 του κανονισμού (ΕΟΚ) αριθ. 3510/80 της 23ης Δεκεμβρίου 1980 περί του καθορισμού της έννοιας των προϊόντων καταγωγής για την εφαρμογή των δασμολογικών προτιμήσεων οι οποίες έχουν παραχωρηθεί από την Ευρωπαϊκή Οικονομική Κοινότητα σε ορισμένα προϊόντα αναπτυσσομένων χωρών (6)·
ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Ο κανονισμός (ΕΟΚ) αριθ. 3510/80 τροποποιείται ως εξής:
1. Στο άρθρο 6 παράγραφος 2, το ποσό «1 420 ευρωπαϊκές λογιστικές μονάδες» αντικαθίσταται από το ποσό «1 620 ECU».
2. Στο άρθρο 9 παράγραφος 2, τα ποσά «90» και «285 ευρωπαϊκές λογιστικές μονάδες» αντικαθίστανται από «105» και «325 ECU» αντίστοιχα.
3. Η παραπομπή στο άρθρο 6 αντικαθίσταται από το ακόλουθο κείμενο:
«Κατ' εφαρμογή του άρθρου 2, παράγραφος 4 του κανονισμού (ΕΟΚ) αριθ. 2779/78, η ισοτιμία της ECU σε εθνικά νομίσματα είναι η ακόλουθη:
1.2.3 // 1 ECU = // 40,5722 // βελγικά φράγκα/φράγκα
Λουξεμβούργου // // 2,53405 // γερμανικά μάρκα // // 2,75049 // ολλανδικά φιορίνια // // 0,587199 // λίρες στερλίνες // // 7,82280 // δανικές κορόνες // // 5,87764 // γαλλικά φράγκα // // 1 207,64 // ιταλικές λίρες // // 0,675378 // ιρλανδικές λίρες // // 60,8368 // ελληνικές δραχμές
Τα εκφρασμένα σε εθνικά νομίσματα ποσά τα οποία προκύπτουν από τη μετατροπή των εκφρασμένων σε ECU ποσών είναι δυνατό να στρογγυλοποιηθούν.»
Άρθρο 2
Ο παρών κανονισμός αρχίζει να ισχύει την ημέρα της δημοσιεύσεώς του στην Επίσημη Εφημερίδα των Ευρωπαϊκών Κοινοτήτων.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε Κράτος μέλος.
Έγινε στις Βρυξέλλες, στις 14 Μαΐου 1981.

Labels: 2